﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 156 din 28 iulie 2015 Privind revocarea dreptului de administrare al Direcției Generale de Asistență Socială și Protecția Copilului Bihor și constituirea dreptului de administrare în favoarea Agenției Naționale Împotriva Traficului de Persoane – Centrul Regional Oradea, asupra spațiului din imobilul situat în Oradea, str Traian Lalescu nr 3, corp C1 Având în vedere Expunerea de motive a Președintelui Consiliului Județean Bihor nr 9368 din 22 07 2015, Raportul de specialitate nr 10 788 din 22 07 2015 întocmit de Direcţia Generală Economică – Serviciul Administrarea Patrimoniului, Raportul de avizare al Comisiei de studii, prognoze economico-sociale, buget-finanțe și administrarea domeniului public și privat al județului nr 11 140 din 28 07 2015, Raportul de avizare al Comisiei Juridică, dezvoltare regională și cooperare transfrontalieră nr 11 126 din 28 07 2015 și Raportul de avizare nr 11 169/28 07 2015 al Comisiei pentru protecție socială, protecția copilului, sănătate și familie Ținând cont de adresa nr 19731/20 07 2015 înregistrată la Consiliul Județean Bihor sub nr nsmisă de Direcția Generală de Asistență Socială și Protecția Copilului Bihor, 10788/21 07 2015 tra În conformitate cu prevederile:  art 867 – 870 din Noul Cod civil,  art 91 alin (1), lit c, din Legea nr 215/2001, a administraţiei publice locale, republicată, cu modificările şi completările ulterioare,  art 98, coroborat cu art 45 alin 3 din Legea nr 215/2001, a administraţiei publice locale, republicată, cu modificările şi completările ulterioare, În temeiul art 115 alin (1) lit c din Legea nr 215/2001, a administraţiei publice locale, republicată, cu modificările şi completările ulterioare, CONSILIULUI JUDEŢEAN BIHOR HOTĂRĂŞTE: (unanimitate) Art 1 Se revocă dreptul de administrare al Direcției Generale de Asistență Socială și Protecția Copilului Bihor asupra spațiului cu destinația de birouri, în suprafață utilă de 46,60 mp, din imobilul situat în Oradea str Traian Lalescu nr 3, corp C1, identificat în Anexa nr 1 care face parte integrantă din prezenta Art 2 Predarea – preluarea spațiului identificat la art 1 se va face prin proces – verbal încheiat între Direcția Generală de Asistență Socială și Protecția Copilului Bihor în calitate de predător și Județul Bihor – Consiliul județean Bihor în calitate de primitor 410033, Oradea, Parcul Traian nr 5 Tel : +40-259-410181 298 Fax: +40-259-410 182 Http://www cjbihor ro ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL Art 3 Se constituie dreptul de administrare în favoarea Agenției Naționale Împotriva Traficului de Persoane – Centrul Regional Oradea, asupra spațiului identificat la articolul 1 din prezenta hotărâre, care va fi utilizat numai pentru desfășurarea activității specifice Art 4 Se aprobă contractul cadru de administrare, conform Anexei nr 2 care face parte integrantă din prezenta Art 5 Predarea – preluarea spațiului identificat la articolul 1 se va face prin proces – verbal încheiat între Județul Bihor – Consiliul Județean Bihor în calitate de predător și Agenția Națională Împotriva Traficului de Persoane – Centrul Regional Oradea în calitate de primitor Art 6 Cu ducerea la îndeplinire a prezentei hotărâri se încredinţează Direcţia Generală Economică – Serviciul Administrarea Patrimoniului Art 7 Prezenta hotărâre se comunică cu: - Instituţia Prefectului – Judeţul Bihor; - Cabinetul preşedintelui Consiliului Judeţean Bihor; - Direcţia Generală Economică – Serviciul Administrarea Patrimoniului; - Direcţia Tehnică; - Compartimentul Relaţii cu consilierii; - Direcţia Generală de Asistență Socială și Protecția Copilului Bihor; - Agenția Națională Împotriva traficului de Persoane – Centrul Regional Oradea PREȘEDINTE, Contrasemnează: Cornel Popa SECRETAR AL JUDEȚULUI, Carmen Soltănel 7 ex 410033, Oradea, Parcul Traian nr 5 Tel : +40-259-410181 298 Fax: +40-259-410 182 Http://www cjbihor ro Vizat: PREȘEDINTE SECRETAR AL JUDEȚULUI Cornel POPA Carmen SOLTĂNEL ANEXA Nr 2 La Hotărârea Consiliului Județean Bihor nr 156 din 28 07 2015 JUDEŢUL BIHOR AGENȚIA NAȚIONALĂ ÎMPOTRIVA CONSILIUL JUDEŢEAN BIHOR TRAFICULUI DE PERSOANE Nr _______ din __________ Nr ________ din ___________ CONTRACT DE ADMINISTRARE ART I PĂRŢILE CONTRACTULUI Între: 1 JUDEŢUL BIHOR - CONSILIUL JUDEŢEAN BIHOR, cu sediul în Oradea, str Parcul Traian nr 5, legal reprezentat prin reprezentantul său legal dl Cornel Popa – în calitate de preşedinte al Consiliului Judeţean Bihor, în baza art 102 alin (1) din Legea administraţiei publice locale nr 215/2001, republicată, denumit în continuare proprietar, şi 2 AGENȚIA NAȚIONALĂ ÎMPOTRIVA TRAFICULUI DE PERSOANE, cu sediul în Bucureşti, Str Ion Câmpineanu nr 20 etaj V, Sector 1, tel : 021 311 89 82, fax: 021 319 01 83, legal reprezentat prin reprezentantul său legal dl Romulus Nicolae Ungureanu, în calitate de director, denumit în continuare administrator, În temeiul art 867-868 din Cod civil, al art 123 alin (1) din Legea administraţiei publice locale nr 215/2001, republicată şi Legea nr 213/1998, actualizată, privind bunurile proprietate publică, în conformitate cu Hotărârea Consiliului Judeţean Bihor nr _____ din _________, au convenit să încheie prezentul contract de administrare, cu respectarea următoarelor clauze: ART II OBIECTUL CONTRACTULUI 2 1 Proprietarul transmite dreptul de administrare asupra bunului imobil, reprezentând spațiul în suprafață utilă de 46,60 mp din Corp C1, situat în Oradea str Traian Lalescu nr 3, aflat în domeniului public al județului Bihor În conformitate cu prevederile art __, din Hotărârea Consiliului Județean Bihor nr _____ din _________, dreptul de administrare asupra spațiului din imobil se transferă în scopul desfășurării activității specifice Agenției Naționale Împotriva Traficului de Persoane – Centrul Reginal Oradea 2 2 Dreptul de administrare constă în folosinţa şi un drept de dispoziţie limitat asupra bunului imobil, identificat în Anexa nr 1 la din Hotărârea Consiliului Județean Bihor nr _____ din_______, prin exerciţiul acestora neputându-se aduce atingere regimului juridic al proprietăţii asupra bunurilor, constând în inalienabilitate, insesizabilitate şi imprescriptibilitate 2 3 Predarea-preluarea bunului imobil se va face pe bază de proces-verbal încheiat între părţile interesate şi constituie Anexa nr 2 la prezentul contract 1 ART III DOCUMENTELE CONTRACTULUI 3 1 Constituie anexe şi fac parte integrantă din prezentul contract următoarele documente:  Anexa nr 1 – Hotărârea Consiliului Judeţean Bihor nr ___/__________;  Anexa nr 2 – Procesul Verbal de predare – primire a bunului imobil;  Anexa nr 3 – Lista de inventar ART IV DURATA CONTRACTULUI 4 1 Părțile au convenit să încheie prezentul contract de administrare pe durată nedeterminată 4 2 Predarea-preluarea bunului imobil are loc la data semnării contractului şi a procesului – verbal de predare – primire de către ambele părţi, dată la care începe executarea contractului ART V DREPTURILE ŞI OBLIGAŢIILE PĂRȚILOR 5 1 Drepturile și obligațiile proprietarului 5 1 1 Drepturile proprietarului a) să verifice dacă folosinţa şi destinaţia imobilului este făcută în conformitate cu prevederile contractului de administrare; b) să urmărească modul în care administratorul îşi îndeplineşte obligaţiile stabilite în contract; c) să revoce dreptul de administrare în conformitate cu prevederile art 869 Cod Civil; d) să controleze periodic modul cum este folosit şi întreţinut imobilul; e) să preia imobilul liber de sarcini la încetarea contractului de administrare; f) să ceară revocarea dreptului de administrare dacă administratorul nu-şi exercită drepturile şi nu-şi execută obligaţiile născute din actul de administrare sau dacă interesul public o impune; g) să inspecteze bunul imobil dat în administrare, să verifice stadiul de realizare a eventualelor investiţii, precum şi modul în care este satisfăcut interesul public prin realizarea activităţii sau serviciului public, verificând respectarea obligaţiilor asumate de administrator 5 1 2 Obligaţiile proprietarului a) să predea administratorului imobilul liber de sarcini; b) să pună bunul imobil la dispoziţia administratorului; c) să nu aducă atingere dreptului de administrare exercitat de către administrator; d) să nu-l împiedice pe administrator să folosească bunul imobil 5 2 Drepturile şi obligaţiile administratorului 5 2 1 Drepturile administratorului a) să folosească şi să dispună de bunul imobil pentru realizarea scopului activităţii sale, cu respectarea uzului şi interesului public, în condițiile prezentului contract; b) să i se asigure de către proprietar folosinţa imobilului pe toată durata contractului de administrare; c) administratorul are un drept de dispoziţie materială limitat asupra bunului primit, condiţionat de respectarea destinaţiei acestuia, respectiv destinaţia corespunzătoare activităţilor desfășurate de către instituția publică, care are sediul în incinta imobilului; d) administratorul nu răspunde de deteriorarea bunului imobil, decurgând din întrebuinţarea lui normală şi fără culpă din partea sa 5 2 2 Obligaţiile administratorului a) să permită accesul proprietarului în incinta imobilului pentru a controla starea acestuia; b) să restituie bunul imobil în individualitatea lui, în aceeaşi stare în care i-a fost dat în administrare, cu eventualele îmbunătăţiri efectuate pe durata desfăşurării prezentului contract, la încetarea din orice cauză a contractului de administrare (Dispoziţia juridică este exclusă, pe de o parte 2 pentru că acest atribut revine doar proprietarului iar pe de altă parte, pentru că bunurile din domeniul public sunt inalienabile); c) să administreze şi să conserve bunul imobil ca un bun proprietar; d) să suporte cheltuielile necesare folosinţei bunului imobil, neavând dreptul să ceară restituirea acestor cheltuieli; e) să suporte integral din bugetul propriu toate cheltuielile rezultate din efectuarea reparaţiilor curente la bunul imobil; f) să suporte toate cheltuielile generate de folosinţa imobilului: apă, canal, energie electrică, energie termică, telefonie, acces internet, servicii de salubritate, servicii de pază, servicii de curățenie și întreținere; g) să ia măsuri şi să răspundă de securitatea şi integritatea spațiilor din incinta bunului imobil încredințat spre administrare; h) să stabilească prin dispoziții scrise, responsabilitățile și modul de organizare pentru apărarea împotriva incendiilor; i) să apere bunul imobil de posibilele atingeri aduse dreptului de administrare În litigiile privitoare la dreptul de administrare, în instanţă titularul acestui drept va sta în nume propriu În litigiile referitoare la dreptul de proprietate asupra bunului imobil, titularul dreptului de administrare are obligaţia să arate instanţei cine este titularul dreptului de proprietate, potrivit prevederilor legale Titularul dreptului de administrare răspunde, în condiţiile legii, pentru prejudiciile cauzate ca urmare a neîndeplinirii acestei obligaţii Neîndeplinirea acestei obligaţii se sancţionează şi cu revocarea dreptului de administrare; j) să nu constituie garanţii reale asupra bunului; k) să comunice proprietarului eventualele intervenţii asupra bunului imobil în vederea reparării şi modernizării, care se vor efectua numai cu acordul prealabil scris al acestuia; ART VI - CLAUZE SPECIALE 6 1 În cazul efectuării de reparaţii capitale la imobilul ce face obiectul prezentului contract, titularul dreptului de administrare se obligă să notifice proprietarul în legătură cu lucrările ce urmează a fi realizate Proprietarul poate desemna un specialist pentru verificarea devizelor de lucrări, urmând a-şi exprima acordul sau refuzul cu privire la realizarea acestora; 6 2 Închirierea în tot sau în parte a imobilului care face obiectul prezentului contract se realizează la propunerea administratorului dar numai cu aprobarea prealabilă a proprietarului; 6 3 Administratorul nu poate cesiona prezentul contract sau să dea în folosinţă gratuită bunul imobil care face obiectul acestuia, fără acordul prealabil în scris al proprietarului; 6 4 Administratorul are obligaţia să vireze la bugetul Județului Bihor - Consiliul Judeţean Bihor cota de 50% din contravaloarea chiriei încasate din închirierea bunului imobil proprietate publică a judeţului Bihor, în conformitate cu prevederile art 3 din Hotărârea Consiliului Judeţean Bihor nr 235/2012 ART VII - RĂSPUNDEREA PĂRŢILOR 7 1 Neîndeplinirea sau îndeplinirea necorespunzătoare a obligaţiilor prevăzute în prezentul contract atrage răspunderea părţii aflate în culpă, în condiţiile legii; 7 2 Titularul dreptului de administrare răspunde faţă de proprietar de eventualele daune produse prin nerespectarea obligaţiilor prevăzute în contract ART VIII - ÎNCETAREA CONTRACTULUI 8 1 Prezentul contract încetează de plin drept, fără a mai fi necesară intervenţia instanţei judecătoreşti: a) prin revocare; dreptul de administrare poate fi revocat în condiţiile art 869 Cod Civil; b) în cazul schimbării titularului dreptului de proprietate; c) dacă una din părţi nu îşi execută sau încalcă obligaţiile prevăzute în prezentul contract; d) prin acordul părţilor semnatare 3 ART IX - CAZUL FORTUIT SAU FORŢA MAJORĂ 9 1 Nici una dintre părţile contractante nu răspunde de neexecutarea la termen sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege; 9 2 Dacă în termen de 5 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune – interese; 9 3 Cazul fortuit sau forţa majoră exclude răspunderea administratorului dacă acesta nu a putut prevedea pericolul, dacă nu a folosit bunurile contrar destinaţiei şi dacă nu le-a restituit proprietarului la termenul prevăzut de prezentul contract ART X - NOTIFICĂRILE ÎNTRE PĂRŢI 10 1 În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa /sediul prevăzut în prezentul contract; 10 2 În cazul în care notificarea se face pe cale poştală, ea va fi transmisă, prin scrisoare recomandată, cu confirmare de primire şi se consideră primită de destinatar la data menţionată de oficiul poştal primitor pe această confirmare; 10 3 Dacă, notificarea se trimite prin telex sau telefax, ea se consideră primită în prima zi lucrătoare după ce a fost expediată; 10 4 Notificările verbale nu se iau în considerare de nici una dintre părţi, dacă nu sunt confirmate, prin intermediul uneia dintre modalităţile prevăzute la alineatele precedente ART XI - LITIGII 11 1 Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor; 11 2 În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente ART XII - CLAUZE FINALE 12 1 Modificarea prezentului contract se va face numai prin act adiţional încheiat între părţile contractante; 12 2 Prezentul contract, împreună cu anexele care fac parte integrantă din cuprinsul său, reprezintă voinţa părţilor şi înlătură orice înţelegere verbală dintre acestea, anterioară sau ulterioară încheierii lui; 12 3 Prezentul contract se completează corespunzător cu dispoziţiile Codului civil şi ale legislaţiei în vigoare la data executării lui; 12 4 Prezentul contract s-a încheiat în limba română, în două exemplare originale, ambele cu aceeaşi valoare juridică, câte unul pentru fiecare parte, ştampilate şi semnate PROPRIETAR ADMINISTRATOR JUDEŢUL BIHOR AGENȚIA NAȚIONALĂ ÎMPOTRIVA CONSILIUL JUDEŢEAN BIHOR TRAFICULUI DE PERSOANE PREŞEDINTE DIRECTOR Cornel POPA Romulus – Nicolae UNGUREANU 4 ____________ ______________ DIRECTOR GENERAL Ec Dimitrie MUSCA ________________ DIRECTOR EXECUTIV Ing Filip CHEȘELI _______________ VIZAT JURIDIC Nicoleta PĂDURARIU _________________ _________________ VIZAT CONTROL FINANCIAR PREVENTIV contabil șef Mihăiță Ionel STANCA _________________ _________________ 5 